சிவபெருமான்: ஆம். இது தான் சிக்கலே. கடவுள் இல்லை என்பது ஒரு நிலை. பிறகு பல பிறவிகளில் தேறி கடவுள் உண்டு என்ற உணர்வு பிறக்கும். நான் கூறுவதைக் கவனிக்க வேண்டும். எண்ணம் வேறு; உணர்வு வேறு. உணர்வு உள்ளுக்குள்ளே நிகழ்வது. ஆக, கடவுள் உண்டு என்பது உணர்வாய் உள்ளே தோன்றி நிற்கும். ஆனால் அதன் பிறகு உயிர் கடவுள் இலக்கணங்கள் அறியாமல் உண்மைக் கடவுளை விட்டு தோன்றியதை எல்லாம் கடவுள் என்று எண்ணி விடும். கடவுள் ஒருவர் என்று எண்ணாமல் பல கடவுளரை வணங்கும். ஒரே கடவுளான அவருக்குப் பிறப்பு இறப்பு இருக்கக் கூடாது. பிறக்கிறது என்றால் நாம் பார்க்கிற மாயையினால் ஆன உடலுள் மாட்டிக் கொண்டது என்று பொருள். கடவுள் அப்படிப் போய் மாட்டிக் கொண்டால் கடவுளாவாரா என்று உயிர்களில் பல எண்ணுவதே இல்லை.